wickkiey/tamil-wikipedia-chunked huggingface dataset:
# சியாமா சரண் சுக்லா

## தனிப்பட்ட வாழ்க்கை

சியாமா சரண் சுக்லா 27 பிப்ரவரி 1925 அன்று ராய்ப்பூரில் கன்னியாகுப்ஜா பிராமண குடும்பத்தில் பிறந்தார். இவரது தந்தை இரவிசங்கர் சுக்லா ஒரு வழக்கறிஞர், மத்திய மாகாணங்கள் மற்றும் பெரரின் இந்தியத் தேசிய காங்கிரசு அரசியல்வாதி மற்றும் மத்தியப் பிரதேசத்தின் முதல் முதலமைச்சராக இருந்தார். இவரது தம்பி வித்தியா சரண் சுக்லாவும் இந்தியத் தேசிய காங்கிரசு அரசியல்வாதியாகவும், மத்திய அமைச்சராகவும், மக்களவையில் ஒன்பது முறை நாடாளுமன்ற உறுப்பினராகவும் இருந்தார்.  
இவரது மகன் அமிதேசு சுக்லா ஒரு இந்தியத் தேசிய காங்கிரசு அரசியல்வாதி மற்றும் தற்போது சத்தீசுகரின் இராஜிம் சட்டமன்ற உறுப்பினராக உள்ளார்.
# சியாமா சரண் சுக்லா

## அரசியல் வாழ்க்கை

சியாமா சரண் சுக்லா முதன்முதலில் 1957-ல் ராஜீமிலிருந்து மத்தியப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 1962, 1967, 1972, 1990, 1993 மற்றும் 1998 ஆகிய ஆண்டுகளில் இதே தொகுதியிலிருந்து மீண்டும் தேர்ந்தெடுக்கப்பட்டார். 1977-ல் இராஜீமிடம் தோற்றார்.  
சுக்லா 1969-72, 1975-77 மற்றும் 1989-90 ஆகிய மூன்று சந்தர்ப்பங்களில் மத்தியப் பிரதேசத்தின் முதல்வராக பணியாற்றினார்.  
1999-ல், சுக்லா மகாசமுண்டிலிருந்து மக்களவையில் நாடாளுமன்ற உறுப்பினராகத் தேர்ந்தெடுக்கப்பட்டார். மேலும் 2004 வரை பணியாற்றினார்.
# சியாமா சரண் சுக்லா

## நினைவு

2012-ல் சுக்லா படம் அச்சிடப்பட்ட அஞ்சல் தலையை இந்திய அஞ்சல் துறை வெளியிட்டது.
# மெமோரியல்

**மெமோரியல்** (*Memorial*) என்பது சோவியத் ஒன்றியத்தின் வீழ்ச்சியின் போது, ஜோசப் ஸ்டாலினின் ஆட்சியில் நடந்த மனித உரிமை மீறல்கள் மற்றும் பிற குற்றங்களை ஆய்வு செய்வதற்கு உருசியாவில் நிறுவப்பட்ட ஒரு சர்வதேச மனித உரிமை அமைப்பாகும். பின்னர், சோவியத் காலம் முழுவதையும் உள்ளடக்கும் வகையில் அதன் ஆராய்ச்சியின் நோக்கத்தை விரிவுபடுத்தியது.
# மெமோரியல்

## பின்னணி

2022 ஆம் ஆண்டின் முற்பகுதியில் உருசியாவில் அது கலைக்கப்படுவதற்கு முன்பு, ஸ்டாலினின் சகாப்தத்தில், நிகழ்த்தப்பட்ட மனிதகுலத்திற்கு எதிரான குற்றங்களைப் பதிவு செய்வதை நோக்கமாகக் கொண்ட **மெமோரியல் இன்டர்நேஷனல்** என்ற அமைப்பும், மற்றும் மனிதகுலத்திற்கு எதிரான குற்றங்களைப் பதிவு செய்யும் **மெமோரியல் மனித உரிமைகள் மையம்** என இரண்டு தனித்தனி சட்ட நிறுவனங்களைக் கொண்டிருந்தது. இது குறிப்பாக, நவீன உருசியாவிலும் அதைச் சுற்றியுள்ள மோதல் மண்டலங்களிலும் மனித உரிமைகளைப் பாதுகாப்பதில் கவனம் செலுத்துகிறது. டிசம்பர் 2021 நிலவரப்படி, ஒரு ஒற்றையாட்சி அமைப்பைக் காட்டிலும் ஒரு இயக்கம், உருசியாவில் 50க்கும் மேற்பட்ட அமைப்புகளையும், கஜகஸ்தான், உக்ரைன், ஜெர்மனி, இத்தாலி, பெல்ஜியம் மற்றும் பிரான்சு உள்ளிட்ட பிற நாடுகளில் 11 அமைப்புகளையும் கொண்டிருந்தது. இணைக்கப்பட்ட குழுக்களின் கவனம் பிராந்தியத்திற்கு பிராந்தியம் வேறுபட்டதாக இருந்தாலும், மனித உரிமைகள், கடந்த காலத்தை ஆவணப்படுத்துதல், இளைஞர்களுக்கு கல்வி கற்பித்தல் மற்றும் அரசியல் அடக்குமுறையால் பாதிக்கப்பட்டவர்களை நினைவுகூரும் நாட்களைக் குறிக்கும் ஒரே மாதிரியான கவலைகளை இவர்கள் பகிர்ந்து கொள்கிறார்கள்.
# மெமோரியல்

## பணிகள்

1980 களின் பிற்பகுதியில் பெரெஸ்ட்ரோயிகா ஆண்டுகளில், 20 ஆம் நூற்றாண்டில் சோவியத் ஒன்றியத்தில் நிகழ்த்தப்பட்ட மனிதகுலத்திற்கு எதிரான குற்றங்களை ஆவணப்படுத்தவும், 1930கள் முதல் 1950களின் முற்பகுதி வரை ஜோசப் ஸ்டாலினின் ஆட்சியின் போது அதன் உச்சத்தை எட்டிய விளாடிமிர் லெனினின் உத்தரவின் பேரில் அமைக்கப்பட்ட சோவியத்தின் கட்டாய தொழிலாளர் முகாம்களுக்குப் பொறுப்பான அரசு நிறுவனமான *குலாக்* மற்றும் அவர்களது குடும்பங்களில் உயிர் பிழைத்தவர்களுக்கு உதவவும் இந்த மெமோரியல் சமூகம் தோன்றியது. 1987 மற்றும் 1990 க்கு இடையில், சோவியத் ஒன்றியம் உடையாமல் இருந்தபோது, சமூகத்தின் 23 கிளைகள் நிறுவப்பட்டன. சோவியத் ஒன்றியம் சரிந்தபோது, உக்ரைனில் உள்ள மெமோரியலின் கிளைகள் உருசிய வலையமைப்புகளுடன் இணைந்திருந்தன. வடமேற்கு மற்றும் மத்திய உருசியாவில் உள்ள மெமோரியலின் பழமையான கிளைகளில் சில, யூரல்ஸ் மற்றும் சைபீரியா பின்னர் சுயாதீன உள்ளூர் ஆராய்ச்சியை ஆவணப்படுத்தும் வலைத்தளங்களை உருவாக்கி, தங்கள் பிராந்தியத்தில் சோவியத் ஆட்சியின் குற்றங்களை வெளியிட்டன.
# மெமோரியல்

## அதிகாரத்தின் தலையீடு

ஜூலை 2012 இல் உருசிய வெளிநாட்டு முகவர் சட்டம் நிறைவேற்றப்பட்ட பிறகு, மெமோரியல் அரசாங்கத்தால் அதிக அழுத்தத்திற்கு ஆளானது. 21 ஜூலை 2014 அன்று, மெமோரியல் மனித உரிமைகள் மையம் நீதி அமைச்சகத்தால் "வெளிநாட்டு முகவராக" அறிவிக்கப்பட்டது. இது நவம்பர் 2015 இல் செயின்ட் பீட்டர்ஸ்பர்க் மெமோரியலில் உள்ள ஆராய்ச்சி மற்றும் தகவல் மையத்திற்கும், 4 அக்டோபர் 2016 அன்று சர்வதேச மெமோரியல் சமூகத்திற்கும் நீட்டிக்கப்பட்டது. 28 டிசம்பர் 2021 அன்று, வெளிநாட்டு முகவர் சட்டத்தை மீறியதற்காக சர்வதேச மெமோரியல் சமூகத்தை மூடுவதற்கு உருசியாவின் உச்ச நீதிமன்றம் உத்தரவிட்டது. சமூகத்தின் வழக்கறிஞர் ஒருவர் இதை எதிர்த்து மேல்முறையீடு செய்வதாக கூறினார்.  
மெமோரியல் மனித உரிமைகள் மையம் 29 டிசம்பர் 2021 அன்று மாஸ்கோ நகர நீதிமன்றத்தால் மூட உத்தரவிட்டது. இது வெளிநாட்டு முகவர் சட்டத்தை மீறுவதாகவும் பயங்கரவாதம் மற்றும் தீவிரவாதத்தை ஆதரிப்பதாகவும் அரசு வழக்கறிஞர்கள் குற்றம் சாட்டினர். அதே நாளில், மனித உரிமைகளுக்கான ஐரோப்பிய நீதிமன்றம், வழக்கின் முடிவு நிலுவையில் உள்ள மெமோரியலை வலுக்கட்டாயமாக கலைப்பதை நிறுத்துமாறு உருசியாவிற்கு அறிவுறுத்தும் இடைக்கால உத்தரவைப் பிறப்பித்தது.  
29 டிசம்பர் 2021 அன்று, உருசியாவில் ஒரு சட்டப்பூர்வ நிறுவனமான எச்ஆர்சி மெமோரியல் மூடப்பட்டது. மேலும், "வெளிநாட்டு முகவர்" சட்டத்தை மீறியதாக மாஸ்கோ நகர நீதிமன்றத்தால் கலைக்கப்பட்டது. ஏப்ரல் 5, 2022 அன்று, உருசியாவின் மேல்முறையீட்டு நீதிமன்றம் கலைப்பை உறுதி செய்தது. மெமோரியலின் சில மனித உரிமை நடவடிக்கைகள் உருசியாவில் தொடர்ந்தன. மெமோரியல் மற்ற நாடுகளில் இயங்கி வருகிறது. குறிப்பாக ஜெர்மனியில் அதன் பழமையான மற்றும் மிகப்பெரிய உருசியா அல்லாத அத்தியாயம் உள்ளது.
# மெமோரியல்

## விருது

உக்ரேனிய மனித உரிமைகள் அமைப்பான குடிமை உரிமைகளுக்கான மையம் மற்றும் பெலருசின் ஆர்வலர் அலெசு பிலியாத்சுக்கி ஆகியோருடன் இணைந்து, "போர்க்குற்றங்கள், அதிகார துஷ்பிரயோகம், மனித உரிமை மீறல்கள் மற்றும் ஆவணங்கள்" ஆகியவற்றில் அவர்களின் முயற்சிகளுக்காக அக்டோபர் 2022 இல், மெமோரியல் அந்த ஆண்டின் அமைதிக்கான நோபல் பரிசு பெற்ற மூன்று நிறுவனங்களில் ஒன்றாக இருந்தது
# துர்கை கோயில், அய்கொளெ

**துர்கை கோயில்** (*Durga temple, Aihole*) என்பது இந்தியாவின் கர்நாடகத்தின், அய்கொளெ என்ற இடத்தில் அமைந்துள்ள இந்துக் கோயிலாகும் .எட்டாம் நூற்றாண்டின் முற்பகுதியில் கட்டப்பட்ட இக்கோயில் முதலில் சூரியனுக்காக கட்டப்பட்டதாகும். இந்தக் கோயில் சைவ, வைணவ, சாக்த, வைதீக சமயங்களின் தெய்வங்களின் உருவங்களைச் சித்தரிக்கும் அலங்காரமான சிற்பங்களைக் கொண்டுள்ளது. இக்கோயில் அதன் நேர்த்தியான சிற்ப வேலைப்பாடுகளுக்கு மட்டுமல்லாமல், அதன் அரைவட்ட கட்ட அமைப்புக்காகவும் குறிப்பிடத்தக்கதாக உள்ளது. இது ஆரம்பகால சாளுக்கிய கோவில் கட்டிடக்கலைக்கு ஒரு அரிய எடுத்துக்காக்காட்டாக உள்ளது.  
இக்கோயில் சூரியனுக்கு கட்டப்பட்டது என்றாலும், 13 ஆம் நூற்றாண்டிற்குப் பிறகு இந்து அரசுகளுக்கும் இசுலாமிய சுல்தான்களுக்கும் இடையிலான போர்களின் போது இதன் மேல் ஒரு *துர்க்கம்* அல்லது கோட்டைக் கண்காணிப்பு கோபுரம் கட்டப்பட்டதால், துர்கம் என்று அழைக்கபட்டது. இடிபாடுகளாக 19 ஆம் நூற்றாண்டில் இந்த தளம் மீண்டும் கண்டுபிடிக்கப்பட்டபிறகு சீரமைக்கபட்டது (கோட்டைக் கண்காணிப்புக் கோபுரம் இப்போது இல்லை, கோயில் புதுப்பிக்கப்பட்டபோது அகற்றபட்டது). அய்கொளெயில் உள்ள துர்கை கோயில் சுற்றுலாப்பயணிகளையும், அறிஞர்களையும் ஈர்க்கும் முக்கியக் கட்டட அம்சமாகும். இது நிலுவையில் உள்ள யுனெஸ்கோ உலக பாரம்பரிய கள கோரிக்கையின் ஒரு பகுதியாகும்.
# துர்கை கோயில், அய்கொளெ

## காலம்

சாளுக்கியப் பேரரசின் ஆட்சி காலத்தில் ஏழாம் நூற்றாண்டின் பிற்பகுதிக்கும் எட்டாம் நூற்றாண்டின் முற்பகுதிக்கும் இடைப்பட்டக் காலத்தைச் சேர்ந்ததாக இக்கோயில் குறிப்பிடப்படுகிறது. இந்தியக் கோயில் கட்டிடக்கலை அறிஞர்களான டாக்கி மற்றும் மெய்ஸ்டர் கருத்துப்படி, 1970களில் கண்டுபிடிக்கப்பட்ட ஒரு கல்வெட்டு, இந்தக் கோயில் முதலில் சூரியனுக்காக கட்டப்பட்டது என்பதை உறுதிப்படுத்துகிறது, இது குமாரா என்பவரால் கட்டப்பட்டது, ஆனால் ஆண்டு காணப்படவில்லை. ஆனால் கல்வெட்டு எழுத்தமைதியைக் கொண்டு பார்க்கும்போது இக் கல்வெட்டு கி.பி. 700 இக்கு பிந்தையதாக இருக்காது என்கின்றனர்.
# துர்கை கோயில், அய்கொளெ

## காலம்

### கண்டுபிடிப்பு வரலாறு

அய்கொளெயில் உள்ள துர்கை கோயில் கண்டுபிடிக்கப்பட்டதில் இருந்து பல தவறான கருத்துக்களுக்கும் விவாதங்களுக்கும் உட்பட்டதாக இருந்தது. தொல்லியல் துறை அறிஞரான கேரி டார்டகோவ், இது அறிஞர்களை எவ்வாறு குழப்பியது, தவறாக அடையாளம் காணப்பட்டது என்பது பற்றிய ஒரு நீண்ட மற்றும் விரிவான வரலாற்றுப் பார்வையை வெளியிட்டுள்ளார்.  
1860 களின் முற்பகுதியில் பிரித்தானிய பீரங்கி அதிகாரியான பிரிக்ஸ் என்பவரால் துர்கை கோயிலின் இடிபாடுகள் கண்டுபிடிக்கப்பட்டன. பிரிக்ஸ் அதன் கலை, கட்டமைப்பு போன்றவற்றின் முக்கியத்துவத்தை உணர்ந்தார். இவரால் இதன் ஆரம்பகால ஒளிப்படங்கள் எடுக்கப்பட்டன, அவற்றை "ஐவுள்ல்லியில் உள்ள சிவன் கோவில்" என்று வெளியிட்டார். சிறிது காலத்திற்குப் பிறகு, ஜேம்ஸ் பெர்குசன் இதன் அப்போதைய உச்சி வடிவத்தின் காரணமாக இது "ஒரு புத்த நினைவுச்சின்னம்" என்று அறிவித்தார். பெர்குசன் மேலும் ஊகித்தபடி, இது "பிராமண இந்துக்களால் தன்வயப்படுத்திக்கொள்ளப்பட்ட" புத்த *சைத்திய* மண்டபத்தின் புகழ்பெற்ற, கட்டமைப்பு வடிவத்திற்கு ஒரு எடுத்துக்காட்டு என்றார். இவ்வாறு நீண்ட காலமாக பௌத்தம் சம்மந்தப்பட்ட கட்டடமாக அனுமானிக்கபட்டு வந்தது. அதற்குப் பிறகு மற்ற அறிஞர்கள் இதன் சிற்பங்கள் போன்ற பிற சான்றுகளை பார்வையிட்டு ஆய்வு செய்ததால், துர்கை கோயில் பற்றிய புரிதலும், கோட்பாடுகளும் உருவாகின. ஜேம்ஸ் பர்கெஸ், இது தொடக்கத்தில் இருந்தே விஷ்ணு கோவிலாக இருந்திருக்க வேண்டும் என்றார், ஏனெனில் எந்த ஒரு பௌத்த கோயிலையும் இந்துக்கள் தன்வயப்படுத்தியதற்கான எந்த ஆதாரமும் இல்லை என்றார். ஹென்றி கௌசன்ஸ் முதலில் சூரிய-நாராயணன் (விஷ்ணு) என்பதன் மூலம் இதில் சூரியனை இணைத்தவர். 1960கள் மற்றும் 1970களில் அய்கொளெ தளம் மேலும் ஆய்வு செய்யப்பட்டு, அகழ்வாய்வு செய்யப்பட்டு, இன்னும் முழுமையாக சுத்தம் செய்யப்பட்டு மீட்டெடுக்கப்பட்டதால், பல கண்டுபிடிப்புகளும், புதிய கல்வெட்டுகளும் கண்டறியப்பட்டன. குறிப்பாக, 1970களில் துர்க்கை கோயிலில் சுத்தம் செய்யப்பட்ட பகுதிகளில், சு. கி.பி. 700 காலத்திய புதிய கல்வெட்டு கண்டுபிடிக்கப்பட்டது. இது 1976 இல் கே.வி.ரமேஷ் அவர்களாலும், பின்னர் ஸ்ரீனிவாஸ் படிகர் அவர்களாலும் துல்லியமாக மொழிபெயர்க்கப்பட்டது. இந்தக் கல்வெட்டு, இந்துக் கடவுளான ஆதித்யாவிற்காக (சூரியன்) குமாரன் என்வரால் கட்டப்பட்ட கோயில் என்பதை உறுதிப்படுத்தியது.
# சுபோத்து ராய் (அரசியல்வாதி)

**சுபோத்து ராய்** (*Subodh Roy*) இந்தியாவைச் சேர்ந்த ஓர் அரசியல்வாதியாவார். 1942 ஆம் ஆண்டு சூலை மாதம் 18 ஆம் தேதியன்று பாகல்பூரில் இவர் பிறந்தார். பீகார் மாநிலத்திலுள்ள பாகல்பூர் மக்களவைத் தொகுதியிலிருந்து 13ஆவது மக்களவை உறுப்பினராகத் தேர்ந்தெடுக்கப்பட்டார். சுல்தான்கஞ்சு சட்டமன்றத் தொகுதியிலிருந்து 14ஆவது மற்றும் 15ஆவது பீகார் சட்டமன்ற உறுப்பினராகவும் தேர்ந்தெடுக்கப்பட்டு பணியாற்றினார். 1998 ஆம் ஆண்டு நடைபெற்ற இந்தியப் பொதுத் தேர்தலில், இவர் 47.94% வாக்குகள் அல்லது 3,21,159 வாக்குகளைப் பெற்றார். or 3,21,159 votes.
# இராம் நரேசு இராம்

**இராம் நரேசு இராம்** (*Ram Naresh Ram*) இந்தியாவைச் சேர்ந்த ஓர் அரசியல்வாதியாவார். 1924 ஆம் ஆண்டு ஆகத்து மாதம் 16 ஆம் தேதியன்று இவர் பிறந்தார்.
பரசுச்சி என்று பிரபலமாகவும் அறியப்பட்டார். 1995 மற்றும் 2010 ஆம் ஆண்டுகளுக்கு இடையில் பீகார் சட்டமன்ற உறுப்பினராக இருந்தார். பீகார் அரசியலில் இவர் இந்தியப் பொதுவுடமைக் கட்சி (மார்க்சியம்-லெனினியம்) விடுதலை கட்சியின் சார்பாக செயல்பட்டார். இக்கட்சியின் வேட்பாளராக சகார் சட்டமன்றத் தொகுதியை பிரதிநிதித்துவப்படுத்தினார்..  
இராம் நரேசு இராம் 1951 ஆம் ஆண்டில் இந்திய பொதுவுடைமைக் கட்சியில் சேர்ந்தார். பிரிவிற்குப் பிறகு அவர் பொதுவுடமைக் கட்சியின் மார்க்சியப் பிரிவில் சேர்ந்தார். 1967 ஆம் ஆண்டில் பீகார் சட்டமன்றத் தேர்தலில் பொதுவுடைமைக் கட்சியின் வேட்பாளராகப் போட்டியிட்டார். எக்வாரி பகுதியில் நக்சல் இயக்கத்தில் பங்கேற்றார், மேலும் சுப்ரதா தத்தா மற்றும் பிறருடன் இணைந்து 1970 போச்பூர் எழுச்சியின் தலைவர்களில் ஒருவராகவும் கருதப்படுகிறார்.
# இலால் பாபு ராய்

**இலால் பாபு ராய்** (*Lal Babu Rai*) இந்தியாவைச் சேர்ந்த ஓர் அரசியல்வாதியாவார். 1946 ஆம் ஆண்டு சூலை மாதம் 29 ஆம் தேதியன்று இவர் பிறந்தார். அரசியலுக்கு வருவதற்கு முன்பு பாட்னா உயர்நீதிமன்றத்தில் வழக்கறிஞராக இருந்தார். சாரதா தேவி என்ற பெண்ணைத் திருமணம் செய்து கொண்டார். இத்தம்பதியருக்கு நான்கு குழந்தைகள் உள்ளனர். 1975 ஆம் ஆண்டில் சனசங்கம் கட்சியின் வேட்பாளராக பீகார் மாநிலத்தின் சப்ரா சட்டமன்றத் தொகுதியில் போட்டியிட்டு தனது அரசியல் வாழ்க்கையைத் தொடங்கினார். பின்னர் 1990 ஆம் ஆண்டில் சனதா தளம் கட்சியின் உறுப்பினராக பீகார் மாநிலத்தின் சப்ராவிலிருந்து இந்திய நாடாளுமன்றத்தின் கீழவையான மக்களவைக்குத் தேர்ந்தெடுக்கப்பட்டார்.
# ஆத்மாராம் மகன்பாய் பட்டேல்

**ஆத்மாராம் மகன்பாய் படேல்** (*Atmaram Maganbhai Patel*) இந்திய நாட்டின் குசராத்து மாநிலத்தினைச் சேர்ந்த அரசியல்வாதி ஆவார். இவர் மெக்சனா மாவட்ட மக்களவைத் தொகுதியிலிருந்து 13வது மக்களவை உறுப்பினராகவும் குசராத்து மாநில சட்டமன்ற உறுப்பினராகவும் பணியாற்றினார்.
# ஆத்மாராம் மகன்பாய் பட்டேல்

## தனிப்பட்ட வாழ்க்கை

1918 ஆம் ஆண்டு மே மாதம் 14 ஆம் தேதியன்று குசராத்து மாநிலம் மெக்சனா மாவட்டத்தில் ஆத்மாராம் மகன்பாய் படேல் பிறந்தார். பின்னர் அரசு தொடக்கப் பள்ளியில் படித்தார். 2002 ஆம் ஆண்டு சூலை மாதம் 23 ஆம் தேதியன்று, தனது 85 ஆவது வயதில் புதுதில்லியில் நீண்டகால நோய்க்குப் பிறகு இறந்தார். மெக்சனா மக்களவைத் தொகுதியைப் பிரதிநிதித்துவப்படுத்திய மூத்த உறுப்பினர் இவர் ஆவார்.
# நயனா மோட்டம்மா

**நயனா மோத்தம்மா** / **நயனா சாவர்** (*Nayana Motamma/ Nayana Jhawar*) இந்திய நாட்டினைச் சேர்ந்த அரசியல்வாதி ஆவார். இவர் இந்திய தேசிய காங்கிரசு கட்சியில் உறுப்பினராக உள்ளார். 2023 ஆம் ஆண்டு கர்நாடகா மாநிலத்தின் மூடிகெரெவிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.  
2003 ஆம் ஆண்டு கர்நாடகா மாநிலம் பெங்களூருவில் உள்ள இந்திய தேசிய சட்டப் பள்ளியில் பட்டம் பெற்ற நயனா, முன்னதாக லுத்ரா & லுத்ரா நிறுவனத்தில் பணிபுரிந்தார். பின்னர் ஐசிஐசிஐ வங்கியில் பணிபுரிந்துள்ளார். மேலும் தொழில் முனைவோராகவும் இருந்துள்ளார்.
# பண்டாரி ராசி ரெட்டி

**பண்டாரி ராசி ரெட்டி** / **பி.ராசி ரெட்டி** (*Bandari Raji Reddy/B. Raji Reddy*) இந்திய நாட்டின் ஆந்திர பிரதேச மாநிலத்தினைச் சேர்ந்த அரசியல்வாதி ஆவார். 2009 ஆம் ஆண்டு இந்தியாவின் ஆந்திரப் பிரதேச மாநிலத்தில் உள்ள உப்பல் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியின் உறுப்பினர் ஆவார்.
# பண்டாரி ராசி ரெட்டி

## தொழில்

கப்ரா நகராட்சி தலைவராக இருந்தார்.
# சச்சிதானந்த ராய்

**சச்சிதானந்த ராய்** (*Sachchidanand Rai*) இந்தியாவைச் சேர்ந்த ஓர் அரசியல்வாதியாவார். 1963 ஆம் ஆண்டு சூலை மாதம் 15 ஆம் தேதியன்று இயலேசுவர் ராய் என்பவருக்கு மகனாக இவர் பிறந்தார். காரக்பூர் இந்திய தொழில்நுட்ப நிறுவனத்தில் படித்து சச்சிதானந்த ராய் தொழில்நுட்பத்தில் பட்டம் பெற்றிருந்தார். பீகார் மாநிலத்தின் சட்டமேலவைக்கு சுயேச்சை வேட்பாளராகப் போட்டியிட்டு சட்ட மேலவை உறுப்பினராகத் தேர்ந்தெடுக்கப்பட்டார். சச்சிதானந்த ராய் பீகார் சட்ட மேலவை உறுப்பினராக 2022 ஆம் ஆண்டில் சுயேச்சை வேட்பாளராகவும், 2015 ஆம் ஆண்டில் பாரதிய சனதா கட்சி வேட்பாளராகவும் வெற்றி பெற்றார்.
# கௌசலேந்திர பிரதாப் சாகி

**கௌசலேந்திர பிரதாப் சாகி** (*Kaushalendra Pratap Shahi*) இந்தியாவைச் சேர்ந்த ஓர் அரசியல்வாதியாவார். 1916 ஆம் ஆண்டில் இவர் பிறந்தார். பீகார் மாநிலத்தைச் சேர்ந்த இவர் பீகார் சட்டப் பேரவையில் சட்டமன்ற உறுப்பினராக இருந்தார். 1967 ஆம் ஆண்டு பீகார் சட்டமன்றத்திற்கு நடைபெற்ற தேர்தலில் பிரச்சா சோசலிசக் கட்சியின் வேட்பாளராகப் போட்டியிட்டு மகராச்கஞ்சு சட்டமன்றத் தொகுதியிலிருந்து இவர் சட்டமன்ற உறுப்பினராகத் தேர்ந்தெடுக்கப்பட்டார்.  
2019 ஆம் ஆண்டு திசம்பர் மாதம் 17 ஆம் தேதியன்று கௌசலேந்திர பிரதாப் சாகி தனது 103 ஆவது வயதில் தனது மூதாதையர் இல்லமான பகோரா கோதியில் காலமானார்.
# பூர்ணமசி ராம்

**பூர்ணமசி ராம்** (*Purnmasi Ram*) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு சனவரி மாதம் 5 ஆம் தேதியன்று இவர் பிறந்தார். 1990 ஆம் ஆண்டு முதல் தொடர்ந்து ஐந்து முறை பீகார் சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார். 2009 ஆம் ஆண்டில் 15 ஆவது மக்களவைக்கு<nowiki/>ம் நாடாளுமன்ற உறுப்பினராகத் தேர்ந்தெடுக்கப்பட்டார்.  
2019 ஆம் ஆண்டு நவம்பர் மாதத்தில் இந்திய ஆட்சிப் பணி அதிகாரி குல்ரேசு ஓடாவுடன் இணைந்து புதிய அரசியல் கட்சியான இயன் சங்கர்சு தளம் கட்சியைத் தொடங்கினார். பீகாரில் தலித்துகள் மற்றும் முசுலிம்களைப் பிரதிநிதித்துவப்படுத்த இக்கட்சி முயல்கிறது.  
பூர்ணமசி ராம் 1950 ஆம் ஆண்டு சனவரி மாதம் 5 ஆம் தேதி இந்தியாவின் பீகார் மாநிலத்தில் மேற்கு சம்பாரண் மாவட்டத்தில் உள்ள நராய்பூர் கிராமத்தில், மோகர் ராம் மற்றும் சினிகி தேவி தம்பதியருக்கு மகனாகப் பிறந்தார். சார்க்கண்டு மாநிலத்தின் தியோகரில் உள்ள வித்யாபீத் பள்ளியில் கல்வி பயின்றார். இப்பள்ளியில் மெட்ரிகுலேசன் வரை படித்து முடித்தார்.  
பூர்ணமசி ராம் பீகார் சட்டமன்றத்திற்கு தொடர்ச்சியாக ஐந்து முறை தேர்ந்தெடுக்கப்பட்டார், முதலில் 1990 ஆம் ஆண்டில் இவரது அரசியல் வாழ்க்கை தொடங்கியது. இவரது முதல் பதவிக் காலத்தில் 1990-1995 ஆம் ஆண்டுகளில் இவர் மாநில அமைச்சராக இருந்தார். 1995 முதல் 2005 வரையிலும், 2005 முதல் 2009 வரையிலான காலப்பகுதிகளில் அமைச்சரவையில் ஓர் அமைச்சராகவும், பட்டியல் சாதிகள் மற்றும் பழங்குடியினர் நலன் தொடர்பான குழுவின் தலைவராகவும் இருந்தார். 2009 ஆம் ஆண்டில், நாடாளுமன்ற உறுப்பினராகத் தேர்ந்தெடுக்கப்பட்டார் மற்றும் உணவு, நுகர்வோர் விவகாரங்கள் மற்றும் பொது விநியோகக் குழுவின் உறுப்பினராகவும் இருந்தார்.
# பூர்ணமசி ராம்

## தனிப்பட்ட வாழ்க்கை

பூர்ணமசி ராம் காந்தி தேவியை 1968 ஆம் ஆண்டு ஜனவரி 1 ஆம் தேதி மணந்தார். இவர்களுக்கு அச்சய், விச்சய் என்ற இரண்டு மகன்களும், நான்கு மகள்களும் உள்ளனர்.
# கயா சிங்

**கயா சிங்** (*Gaya Singh*) இந்தியாவைச் சேர்ந்த ஓர் அரசியல்வாதியாவார். பீகார் மாநிலத்தின் நாலந்தா மாவட்டத்தில் 1943 ஆம் ஆண்டில் இவர் பிறந்தார். தொழிலாள வர்க்கத்தின் அமைப்பாளராகவும் ஒரு நாடாளுமன்ற உறுப்பினராகவும் செயல்பட்டார்.  
கயா சிங் 1960 ஆம் ஆண்டுகளின் பிற்பகுதியில் மாணவர் தலைவராக அரசியலில் நுழைந்தார். பீகாரில் அகில இந்திய மாணவர் கூட்டமைப்பின் பொதுச் செயலாளராகவும், தேசிய செயலாளர்களில் ஒருவராகவும் ஆனார். பின்னர் தொழிலாள வர்க்கத்தின் அமைப்பாளராகப் பணியாற்றி அகில இந்திய தொழிற்சங்க காங்கிரசின் தேசியத் தலைவரானார். இந்திய பொதுவுடைமைக் கட்சியின் பீகார் பிரிவின் தலைவராக இருந்தார். இக்கட்சியின் தேசிய அளவிலான செயலாளர்களில் ஒருவராகவும் பணியாற்றினார். 1992 ஆம் ஆண்டு சூலை மாதம் 8 ஆம் தேதி முதல் 1998 ஆம் ஆண்டு சூலை மாதம் 7 ஆம் தேதி வரையிலும், 1998 ஆம் ஆண்டு சூலை மாதம் 8 ஆம் தேதிமுதல் 2004 ஆம் ஆண்டு சூலை மாதம் 7 ஆம் தேதி வரையிலுமாக இரண்டு முறை மாநிலங்களவை உறுப்பினராக பணியாற்றினார். நீண்ட காலம் உடல்நலக் குறைவால் பாதிக்கப்பட்டிருந்த கயா சிங் 2017 ஆம் ஆண்டு அக்டோபர் மாதம் 7 ஆம் தேதியன்று தன்னுடைய 76 ஆவது வயதில் காலமானார்.
# பட்வந்து சிங்

**பட்வந்து சிங்** (*Patwant Singh*) இந்தியாவைச் சேர்ந்த ஓர் எழுத்தாளராவார். 1925 ஆம் ஆண்டு (28 மார்ச்சு மாதம் 8 ஆம் தேதியன்று இவர் பிறந்தார். ஒரு பதிப்பாளர் மற்றும் சீக்கிய அறிஞர் என்றும் அறியப்படுகிறார். பாதுகாப்பு மற்றும் வெளியீடுகளில் இவர் செய்த பங்களிப்புகளுக்காக நன்கு அறியப்படுகிறார்.
# பட்வந்து சிங்

## வாழ்க்கைக் குறிப்பு

பட்வந்து சிங் ஒரு கட்டிடத் தொழிலாளியின் மகனாகப் பிறந்தார். தனது ஆரம்ப ஆண்டுகளை புதிதாக வளர்ந்து வரும் தில்லியின் உலுடியன்சு பகுதியில் கழித்தார், தந்தையின் நிறுவனம் மூலம் கட்டுமானத் துறையில் நடைமுறை அனுபவத்தைப் பெற்றார், இந்த அனுபவம் அவரது முறையான பள்ளிப்படிப்பை விட இவரது கல்வியில் செல்வாக்கு செலுத்தியது.  
1952 ஆம் ஆண்டில் பட்வந்து சிங் பம்பாயில் ஒரு பத்திரிகை வெளியீட்டு நிறுவனத்தை நிறுவினார். இவரது ஆரம்ப முயற்சியான *தி இந்தியன் பில்டர்*, இந்தியாவின் சுதந்திரத்திற்குப் பிந்தைய கட்டிடத் துறையில் அதன் சவால்கள் மற்றும் சாதனைகளை எடுத்துரைக்கும் ஒரு மாதாந்திர வெளியீடாகும். இவர் 31 ஆண்டுகளாகத் தொகுத்து வந்த இதழ், பீட்டர் பிளேக் மற்றும் ஈரோ சாரினென் போன்ற கட்டிடக் கலைஞர்கள் மற்றும் கலைஞர்களின் பங்களிப்புகளைக் கொண்ட இந்தத் துறைகளில் பல்வேறு நிபுணர்களுக்கான மன்றமாக பணியாற்றியது. 1966 ஆம் ஆண்டில் வெளியிடப்பட்ட இவரது முதல் புத்தகம், *இந்தியா மற்றும் ஆசியாவின் எதிர்காலம்*, என்ற கருப்பொருள்களை பிரதிபலித்தது.  
1974 ஆம் ஆண்டில் புதிய கட்டிடத் திட்டங்களைக் கண்காணிப்பதற்கும், தில்லியில் உள்ள வரலாற்றுக் கட்டமைப்புகளைப் பாதுகாப்பதற்கும் ஒரு சட்டப்பூர்வ அமைப்பை நிறுவுவதில் சிங் முக்கியப் பங்காற்றினார்.  
1984 பொற்கோயில் நெருக்கடியின் போது, சிங் சீக்கியர்களின் கடினப் போக்காளர்களுக்கும் இந்திய இராணுவத்திற்கும் இடையில் சமாதானம் செய்ய முயன்றார், இது சீக்கிய நம்பிக்கையின் மீதான அவரது உறுதிப்பாட்டை பிரதிபலிக்கிறது. 1989 ஆம் ஆண்டில் வெளியிடப்பட்ட இவரது 'த கோல்டன் டெம்பிள்' என்ற புத்தகம் சீக்கிய மதத்தைப் பற்றிய தவறான எண்ணங்களை தெளிவுபடுத்துவதை நோக்கமாகக் கொண்டதாகும். இவரது படைப்புகளான *ஆஃப் ட்ரீம்சு அண்ட் டெமான்சு* (1994) மற்றும் *தி செகண்ட் பார்டிசன்: ஃபால்ட்-லைன்சு இன் இந்தியாசு டெமாக்ரசி* (2007), சமகால இந்திய அரசியல் மற்றும் சமூக சவால்களை விமர்சித்தது. அவர் *தி சீக்சு* (1999) மற்றும் *எம்பயர் ஆஃப் தி சீக்சு* (2008) ஆகியவற்றை சோதி எம் ராயுடன் இணைந்து எழுதியுள்ளார், இது சீக்கிய வரலாற்றைப் பற்றிய நுண்ணறிவுகளை வழங்குகிறது. *வாசிங்டனின் படி உலகம்* (2004) என்பது உலகளாவிய இராணுவக் கொள்கைகள் மீதான இவரது விமர்சனமாகும். இவரது இரண்டாவது மனைவி மெகர், மருத்துவமனையின் நிர்வாகத்தை நிர்வகித்தார்.
# பாய் மன்வீர் சிங்

**பாய் மன்வீர் சிங்** (*Bhai Manvir Singh*) இந்தியாவைச் சேர்ந்த ஒரு சீக்கிய அறிஞர் மற்றும் கலைஞர் ஆவார். 1985 ஆம் ஆண்டு இவர் பிறந்தார்.
# பாய் மன்வீர் சிங்

## வாழ்க்கைக் குறிப்பு

பாய் மன்வீர் சிங் 1985 ஆம் ஆண்டு ஆக்சுபோர்டுசையரில் பிறந்தார். கிங்சு கல்லூரியின் கூட்டிணைப்பில் சமயப் படிப்புகள் மற்றும் தத்துவத்தில் இளங்கலைப் பட்டம் பெற்றார். சீக்கிய ஆய்வுகளில் முதுகலை தத்துவப் பட்டமும் பெற்றார். இவரது கல்விப் பணி சீக்கிய வரலாறு, தத்துவம் மற்றும் மானுடவியல் ஆகியவற்றில் கவனம் செலுத்தியது.  
முன்னதாக, சிங் ஐக்கிய இராச்சிய சீக்கியக் குழுவிலும் பிரிட்டன் பஞ்சாபிகள் அனைத்து நாடாளுமன்றக் குழுவிலும் உறுப்பினராக இருந்தார். இந்த அமைப்புகளில் இவரது ஈடுபாடு சீக்கிய சமூக விவகாரங்களில் இவருக்கு இருந்த ஆர்வத்தை பிரதிபலித்தது.  
ஐரோப்பிய ஒன்றியத்துடனான பிரெக்சிட்டின் தாக்கம் குறித்தும் ஐரோப்பா கண்டத்தில் சீக்கிய சமூகம் எதிர்கொள்ளும் சவால்களை குறித்தும் சிங் ஆய்வு செய்தார். ஐரோப்பிய ஒன்றியத்தில் உள்ள சீக்கிய சமூகம், பிரிட்டனில் உள்ள அவர்களது சகாக்களுடன் ஒப்பிடும்போது, அரசியல் அமைப்புகளில் குறைவாகவே ஒருங்கிணைக்கப்பட்டுள்ளனர். இது பிரெக்சிட்டிற்குப் பிந்தைய சிரமங்களுக்கு வழிவகுக்கும் என்று அவர் வாதிட்டார். இந்த நிகழ்வில் சிங்கின் கருத்துக்கள் மற்றும் ஆராய்ச்சிகள் பிரித்தானிய மற்றும் சீக்கிய ஊடகங்களில் பகிரப்பட்டுள்ளன.
# ஜெகதீஷ் தேவ்தா

**ஜெகதீஷ் தேவ்தா** (*Jagdish Devda*), பாரதிய ஜனதா கட்சி அரசியல்வாதியும், மத்தியப் பிரதேச சட்டமன்ற உறுப்பினர், மாநில துணை முதலமைச்சரும் ஆவார். இவர் மல்காகர் சட்டமன்றத் தொகுதியிலிருந்து சட்டமன்றத்திற்கு 8 முறை தேர்வு செய்யப்பட்டவர். சிவராஜ் சிங் சௌகான் அமைச்சரவையில் வணிக வரி, திட்டமிடல், பொருளாதாரம் & புள்ளியியல் துறை அமைச்சராக 2018 முதல் 2023 முடிய பணியாற்றியவர். அமைச்சராவதற்கு முன்னர் சில காலம் சட்டப் பேரவை சபாநாயகராக பதவி விகித்தார்.
# ஜெகதீஷ் தேவ்தா

## இதனையும் காண்க

- மோகன் யாதவ் - முதலமைச்சர், மத்தியப் பிரதேசம்
- இராஜேந்திர சுக்லா - துணை முதலமைச்சர், மததியப் பிரதேசம்
# மெத்தில்பெண்டீன்

**மெத்தில்பெண்டீன்** (*Methylpentene*) என்பது C<sub>6</sub>H<sub>12</sub> என்ற மூலக்கூற்று வாய்ப்பாடு கொண்ட ஓர் அல்கீன் ஆகும். மெத்தில் என்ற முன்னொட்டு ஒரு மெத்தில் (CH3) கிளை இருப்பதால் பெறப்பட்டுள்ளது.  
பெண்ட்-" என்ற சொல் மூலச் சங்கிலியில் 5 கார்பன் அணுக்கள் இருப்பதாலும் பெறப்பட்டுள்ளது. ஈன் என்ற பின்னொட்டு ஐயுபிஏசி பெயரிடல் முறையின்படி மூலக்கூற்று வாய்ப்பாட்டில் ஓர் இரட்டைப் பிணைப்பு இருப்பதைக் குறிக்கிறது. மெத்தில்பெண்டீனின் சாத்தியமான கட்டமைப்பு மாற்றியங்கள் பின்வருமாறு:
**4-மெத்தில்-2-பெண்டீன்**  
| 2-மெத்தில்-1-பெண்டீன் | } |
| --- | --- |
# இராஜேந்திர சுக்லா

**இராஜேந்திர சுக்லா** (*Rajendra Shukla*) (பிறப்பு:3 ஆகஸ்டு1964) பாரதிய ஜனதா கட்சியின் மத்தியப் பிரதேசம் மாநில அரசியல்வாதியும், ரேவா சட்டமன்றத் தொகுதியிலிருந்து 2003ம் ஆண்டிலிருந்து தொடர்ந்து மத்தியப் பிரதேச சட்டப் பேரவைக்கு தேர்ந்தெடுக்கப்பட்டவரும், மத்தியப் பிரதேச அரசில் 2008 முதல் 2023 முடிய அமைச்சராக இருந்தவர்13 டிசம்பர் 2023 அன்று மத்தியப் பிரதேச முதலமைச்சராக மோகன் யாதவ் மற்றும் துணை முதலமைச்சராக ஜெகதீஷ் தேவ்தா பதவியேற்ற போது, இராஜேந்திர சுக்லாவும் துணை முதலமைச்சராகப் பதவியேற்றார். தேர்ந்தெடுக்கப்பட்டார்..
# லிட்டில் ஜான்

**லிட்டில் ஜான்** (*Little John*) என்பது இராபின் ஊட்டின் துணையாக இருப்பவரும், நண்பருமான ஒரு கதாபாத்திரம் ஆவார். இவர் பொதுவாக கதைகளில் ஏழு அடி உயரமான ஒரு பெரிய போர்வீரராக சித்தரிக்கப்படுகிறார். நாட்டுப்புறக் கதைகளில், இராபின் ஊட்டுனனான இவரது முதல் சந்திப்பின் போது ஆற்றின் குறுக்கே உள்ள குறுகிய மரப் பாலத்தில் அவருடன் சண்டையிட்டடார்.
# லிட்டில் ஜான்

## நாட்டுப்புறவியல்

14 ஆம் நூற்றாண்டின் இரண்டாம் பகுதியில் வில்லியம் லாங்லேண்டால் எழுதப்பட்ட *தி விஷன் ஆஃப் பியர்ஸ் ப்ளோமேன்* என்ற ஆங்கில பாடல் வரியில் இராபின் ஊட் பற்றிய முதலில் அறியப்பட்ட குறிப்பு காணப்படுகிறது. லிட்டில் ஜான் பழைய இராபின் ஊட் பதிவு செய்யப்பட்ட பழைய நாட்டுப்புறக் கதைப் பாடல்களிலும், கதைகளிலும் தோன்றுகிறார். மேலும் இராபின் ஊட் பற்றிய பழைய குறிப்புகளில் ஒன்றான *ஆண்ட்ரூ ஆஃப் வைன்டவுன்* மற்றும் 1440 இல் வால்டர் போவர் எழுதியவற்றிலும் லில்லில் ஜான் தோன்றுகிறார்.<sup>&#x5B; *<span title="This claim needs references to reliable sources. (March 2007)">மேற்கோள் தேவை</span>* &#x5D;</sup> ஆரம்பகால கதைகளில், லிட்டில் ஜான் அறிவாளியாகவும் அதிக திறன் கொண்டவராகவும் காட்டப்படுகிறார். இராபின் ஊட்டின் கதையான " எ கெஸ்ட் ஆஃப் ராபின் ஹோட் " இல், இவர் சோகமான வீரரைப் பிடிக்கிறார், மேலும் ராபின் ஊட் வீரரின் அடமானப் பணத்தைச் செலுத்த முடிவு செய்யும் போது, அவருடன் ஒரு வேலைக்காரனாக செல்கிறார். "ராபின் ஹூட்ஸ் டெத் " கதைல், ராபின் தன்னுடன் அழைத்துச் செல்லும் மெர்ரி மேன்களில் இவர் மட்டுமே உள்ளார். 15 ஆம் நூற்றாண்டிய கதையான " ராபின் ஹூட் அண்ட் தி மோங்க் " என்ற கதையில், லிட்டில் ஜான் ராபினுடனான தகராறில் கோபத்துடன் வெளியேறுகிறார். இராபின் ஊட் பிடிபட்டதும், லிட்டில் ஜான் தான் தன் தலைவனை மீட்க திட்டமிடுகிறார். லிட்டில் ஜானின் பிற்கால சித்தரிப்புகள் அவரை தந்திரம் குறைந்தவராக சித்தரிக்கின்றன.  
ஆரம்பகால கதைப்பாடல்களில் இந்தக் கதாபாத்திரத்திற்கான மூலக் கதை இடம்பெறவில்லை. 17 ஆம் நூற்றாண்டின் கதைப்பாடலின் படி, இவர் குறைந்தது ஏழு அடி உயரமானவராக இருந்தார். மேலும் இராபினும் இவரும் ஒரு குறுகிய பாலத்தை எதிரெதிராக கடக்கும்போது மோதல் ஏற்பட்டதாக அறிமுகப்படுத்தபடுகிறார். அதன்பின் அவர்கள் கம்புகளைக் கொண்டு சண்டையிடுகின்றனர். சண்டையில் இராபின் முறியடிக்கப்பட்டுகிறார். சண்டையில் தன்னை வெற்றி கொண்ட போதிலும், ஜான் தனது குழுவில் லிட்டில் ஜானை சேர்த்துக் கொள்ள ஒப்புக்கொள்கிறார். அப்போதிருந்து, இவரது அளவைப் பற்றிய விசித்திரமான குறிப்பாக இவர் லிட்டில் ஜான் என்று அழைக்கப்பட்டார். கதையின் திரைப்படம் மற்றும் தொலைக்காட்சி பதிப்புகளில் இந்தக் காட்சி பெரும்பாலும் சித்தரிக்கபட்டுள்ளது. சில நவீன திரைப்பட பதிப்புகளில், லிட்டில் ஜான் இராபினுடனான சண்டையில் தோற்கிறார்.  
ராபின் ஊட் கதையில், துவக்கத்தில் இருந்து இராபின் ஊட்டின் மரணம் வரை உடன் இருந்த ஒரே மெர்ரி மேன் லிட்டில் ஜான் மட்டுமே என்று பொதுவாக காட்டப்பகிறார்.  
இவர் வாழ்ந்ததற்கான வரலாற்றுச் சான்றுகள் இல்லாத போதிலும், லிட்டில் ஜான் டெர்பிஷையரில் உள்ள ஹதர்சேஜ் கிராமத்தில் உள்ள ஒரு தேவாலயத்தில் புதைக்கப்பட்டார் எனப்படுகிறது. ஒரு நவீன கல்லறை அவரது கல்லறையாக இருப்பிடப்படுகிறது. செவிவழிக் கதைகளின் சில பதிப்புகளில், இவரது இயற் பெயர் ஜான் லிட்டில் என வழங்கப்படுகிறது.  
உள்ளூர் செவிவழிக் கதையின் படி, லிட்டில் ஜான் குடும்ப வீட்டிலிருந்து டெர்வென்ட் ஆற்றின் குறுக்கே ஒரு சிறிய குடிலைக் கட்டினார் எனப்படுகிறது. இந்த தளத்தில் இப்போது 15 ஆம் நூற்றாண்டின் பழைய பண்ணை வீடும், களஞ்சியமும் உள்ளது, இது ஆஃபர்டனில் நெதர் ஹவுஸ் என்று அழைக்கப்படுகிறது.  
டப்ளினில், 12 ஆம் நூற்றாண்டில் லிட்டில் ஜான் நகரத்திற்குச் சென்று அங்கு தூக்கிலிடப்பட்டதாக ஒரு உள்ளூர் செவிவழிக்கதை தெரிவிக்கிறது.
# லிட்டில் ஜான்

## பகுப்பாய்வு

வேலைக்காரனுக்கும் எஜமானருக்கும் இடையிலான உறவுகளை விளக்குவதில் லிட்டில் ஜான் முக்கியப் பங்கு வகிப்பதாக வாதிடப்படுகிறது. மேலும் அவரது செயல்களின் சித்தரிப்பானது சமூகத்தின் அதிகார படிநிலைக்கு சவால் விடுவதாக உள்ளதைக் காணலாம். :14, 28, 33
# அலெக்சாண்டர் அபனோவ்

**அலெக்சாண்டர் அபனோவ்** (*Alexander Abanov*) என்பவர் ஓர் அமெரிக்க இயற்பியலாளர் ஆவார். கோட்பாட்டு சுருங்கிய பொருள் இயற்பியல் துறையில் இவர் பணிபுரிகிறார். 1997 ஆம் ஆண்டு சிகாகோ பல்கலைக்கழகத்தில் இருந்து முனைவர் பட்டம் பெற்றார். தற்பொழுது அமெரிக்காவின் நியூயார்க்கு நகரத்திலுள்ள இசுடோனி புரூக் பல்கலைக்கழகத்தில் இயற்பியல் பேராசிரியராகப் பணிபுரிகிறார். 2016 ஆம் ஆண்டில் அமெரிக்கன் இயற்பியல் கழகத்தில் உறுப்பினராகத் தேர்ந்தெடுக்கப்பட்டார்.
# இலால்முனி சௌபே

**இலால்முனி சௌபே** (*Lalmuni Chaubey*) இந்தியாவைச் சேர்ந்த ஓர் அரசியல்வாதியாவார். 1942 ஆம் ஆண்டு செப்டம்பர் மாதம் 6 ஆம் தேதியன்று இவர் பிறந்தார். இந்திய நாடாளுமன்றத்தின் கீழ் அவையான 14 ஆவது மக்களவையின் உறுப்பினராக இருந்தார். பீகார் அரசியலில் பாரதிய சனதா கட்சியின் உறுப்பினராகப் போட்டியிட்டு தொடர்ந்து நான்கு முறை பீகாரின் பக்சர் தொகுதியை பிரதிநிதித்துவப்படுத்தினார். முன்னதாக 1972 ஆம் ஆண்டு முதல் பீகாரின் சட்டமன்ற உறுப்பினராக இருந்தார்.  
புது தில்லியிலுள்ள அனைத்திந்திய மருத்துவ அறிவியல் கழகம் மருத்துவமனையில் 2016 ஆம் ஆண்டு மார்ச்சு மாதம் 25 ஆம் தேதியன்று இலால்முனி சௌபே காலமானார்.
# பஜன்லால் சர்மா

**பஜன் லால் சர்மா** (*Bhajan Lal Sharma*), (பிறப்பு: 1967), இராஜஸ்தான் மாநிலத்தின் 14வது முதலமைச்சராக 15 டிசம்பர் 2023 அன்று பதவியேற்றார்.மேலும் துணை முதலமைச்சர்களாக தியா குமாரி மற்றும் பிரேம் சந்த் பைரவா பதவியேற்றனர். 2023 இராஜஸ்தான் சட்டமன்றத் தேர்தலில் சங்கனேர் சட்டமன்றத் தொகுதியிலிருந்து,பாரதிய ஜனதா கட்சி சார்பில் இராஜஸ்தான் சட்டப் பேரரவைக்கு முதன்முறையாக பதவியேற்றார். .
# பஜன்லால் சர்மா

## இதனையும் காண்க

- இராஜஸ்தான் முதலமைச்சர்களின் பட்டியல்
- இராசத்தான் சட்டப் பேரவை
# பேபி குமாரி

**பேபி குமாரி** (Baby Kumari) இந்தியாவைச் சேர்ந்த ஓர் அரசியல்வாதியாவார். 1977 ஆம் ஆண்டு மார்ச்சு மாதம் முதல் தேதியன்று இவர் பிறந்தார். பீகார் மாநில பாரதிய சனதா கட்சியின் தற்போதைய பொதுச் செயலாளராக உள்ளார் பாரதிய சனதா கட்சியின் பீகார் பிரிவின் முன்னாள் மாநில துணைத் தலைவராகவும் இருந்தார். 16 ஆவது பீகார் சட்டமன்றத்தில்<nowiki/>சட்டமன்ற உறுப்பினராகவும் இருந்தார். பீகாரின் போச்சாகான் சட்டமன்றத் தொகுதியை இவர் பிரதிநிதித்துவப்படுத்தினார். 2015 ஆம் ஆண்டில், பீகார் சட்டமன்றத் தேர்தலில் சுயேட்சை வேட்பாளராக வெற்றிகரமாகப் போட்டியிட்டார், 24,130 வாக்குகள் வித்தியாசத்தில் 9 முறை சட்டமன்ற உறுப்பினராக இருந்த பீகாரின் அப்போதைய மூத்த அமைச்சரான இராமை ராமை தோற்கடித்தார்.
| 01 | 2015 | 2020 | உறுப்பினர், 16 ஆவது சட்டமன்றம் |
| --- | --- | --- | --- |
| 02 | 2020 | 2021 | பீகார் பாரதிய சனதா கட்சி மாநில துணைத் தலைவர் |
| 03 | 2021 | பீகார் பாரதிய சனதா கட்சி பொதுச் செயலாளர் | } |
# சிலோட்டி மொழி

**சிலோட்டி மொழி** இந்திய-ஆரிய மொழிக்குடும்பத்தில் ஒன்றாகும். இம்மொழி 11 மில்லியன் மக்களால் பேசப்படுகிறது, வங்காளதேசத்தின் சில்ஹெட் கோட்டம், அசாமின் பராக் பள்ளத்தாக்கு, திரிபுராவின் வடக்குப் பகுதிகள் ஆகிய இடங்களில் அதிக அளவிலும், மேகாலயா, மணிப்பூர், நாகாலாந்து ஆகிய இந்திய மாநிலங்களிலும் ஐக்கிய இராச்சியம், அமெரிக்கா, கனடா, மத்திய கிழக்கு ஆகிய நாடுகளிலும் சிறிய அளவிலும் பேசப்படுகிறது. இது வங்காள மொழியின் ஒரு வட்டார வழக்கு என்று பலர் பலவிதமாக கருதுகின்றனர், எனினும் பெரும்பாலான மொழியியலாளர்கள் இதை ஒரு தனித்த மொழியாக கருதுகின்றனர்.
# சுபாஷ் யாதவ்

**சுபாஷ் யாதவ்** (*Subhash Yadav*)(1 ஏப்ரல் 1946 - 26 சூன் 2013) என்பவர் இந்திய அரசியல்வாதியும் மத்தியப்பிரதேச மேனாள் சட்டமன்ற உறுப்பினரும் ஆவார். இவர் மத்தியப் பிரதேசத்தின் கசுரவாட் (1993 முதல் 2008 வரை) சட்டமன்றத் தொகுதியின் உறுப்பினராக இருந்தார். இவருக்கு 4 மகள்கள் மற்றும் 2 மகன்கள் உள்ளனர். இவர்களில் குறிப்பிடத்தக்கவர்: அருண் சுபாஷ்சந்திர யாதவ் (காங்கிரசு தலைவர் மற்றும் முன்னாள் நாடாளுமன்ற உறுப்பினர்) மற்றும் சச்சின் யாதவ் (கசுரவாட் சட்டமன்ற உறுப்பினர்).
# சுபாஷ் யாதவ்

## அரசியல் வாழ்க்கை

1990களில் மத்தியப் பிரதேசத்தின் துணை முதல்வராக இருந்தார், யாதவ்.
# சுபாஷ் யாதவ்

## தனிப்பட்ட வாழ்க்கை

யாதவ் தமியாண்டி என்பவரை மணந்தார். யாதவிற்கு 4 மகள்கள் மற்றும் 2 மகன்கள் உள்ளனர்.
# சுபாஷ் யாதவ்

## மேலும் பார்க்கவும்

- 2023 மத்தியப் பிரதேச சட்டப் பேரவைத் தேர்தல்
-
# மாதுரி சக்சேனா

**மாதுரி சக்சேனா** (*Madhuri Saxena*) இந்தியாவைச் சேர்ந்த ஒரு தடகள வீராங்கனையாவார். 1971 ஆம் ஆண்டு பிப்ரவரி மாதம் 15 ஆம் தேதியன்று இவர் பிறந்தார். 800 மீட்டர் மற்றும் 1500 மீட்டர் ஓட்டப்பந்தயங்களில் இவர் இந்தியாவின் சார்பாக விளையாடுகிறார். மாதுரி சக்சேனாவின் சாதனைகளைப் பாராட்டி இந்திய அரசாங்கம் இவருக்கு அருச்சுனா விருது வழங்கி சிறப்பித்தது. 2002 ஆம் ஆண்டு தென் கொரியாவின் பூசான் நகரத்தில் நடந்த ஆசிய விளையாட்டுப் போட்டியில் 800 மீ ஓட்டத்தில் வெள்ளிப் பதக்கத்தை வென்றார். 2003 ஆம் ஆண்டு மணிலாவில் நடந்த ஆசிய தடகள வெற்றியாளர் போட்டியில் 1500 மீ ஓட்டத்திலும் வெள்ளிப் பதக்கத்தை வென்றார். இவரது மகள் அர்மிலன் பெயின்சும் ஆசிய விளையாட்டுப் போட்டிகளில் பதக்கம் வென்றவர் என்பது குறிப்பிடத்தக்கது.
# ராபர்ட் வாலி

**ராபர்ட் வாலி** ஒரு கனடிய அனிமேட்டர் மற்றும் காட்சி வரைகலை கலைஞர் ஆவார். பீட்டர் சுங் மற்றும் கொரில்லாசு என்னும் முறையை சேமி கெவ்லெட் என்பவரின் தாக்கத்தால் உருவாக்கியவர் ஆவார். இவர் ஒரு தனித்துவமான காட்சி பாணியைக் கொண்டுள்ளார். 1969 ஆம் ஆண்டு பிரிட்டிசு கொலம்பியாவின் வான்கூவரில் பிறந்தார். வான்கூவரில் நான்கு ஆண்டு அனிமேசன் திட்டத்தை முடித்த பிறகு, 1992 ஆம் ஆண்டு அமெரிக்க நாட்டின் சான் பிரான்சிசுகோ மாநகரத்திற்குச் சென்றார்.
# ராபர்ட் வாலி

## தொழில்

அனிமேசன் விளம்பரங்களை இயக்குவதன் மூலம் இவரது பணி தொடங்கியது. 1997 ஆம் ஆண்டு சான் பிரான்சிசுகோவில் அமைந்துள்ள மாவெரிக்சு சுடுடியோ என்ற சொந்த நிறுவனத்தைத் தொடங்கினார். 2000 ஆம் ஆண்டு ப்ரீலான்சுக்குத் திரும்பினார். பின்னர் இங்கிலாந்து, பிரான்சு, சுபெயின், நியூசிலாந்து மற்றும் கொரியாவில் பணியாற்றினார். தற்போது பிரிட்டிசு கொலம்பியாவின் வான்கூவரில் வசிக்கிறார். கொரில்லாசு இசைக்குழுவுடன் இணைந்து பணியாற்றியதற்காக இவர் மிகவும் பிரபலமானவர் ஆவார்.  
ஒரு ஆரம்ப இடைவெளி இயான் பிளக்சில் இவரது பணி ஆக மாறியது . டிசுனியின் *ட்ரான் அப்ரைசிங்* மற்றும் *மோட்டார் சிட்டிக்கான* கதாபாத்திர வடிவமைப்புகளையும் இவர் செய்தார். *தி பீட்டில்சு: ராக் பேண்ட்*, *பயர்பிரீதர்* மற்றும் டிசி காமிக்சு *வொண்டர் வுமன்* கிளிப்களிலும் பணியாற்றியுள்ளார்.  
இவர் *பியர் சைடர் மற்றும் சிகரெட்டுகள்* பற்றிய தனது பணிக்காக அகாடமி விருதுக்கான பரிந்துரையைப் பெற்றார். அனிமேசன் செய்யப்பட்ட நெற்ஃபிளிக்சு தொடரான அன்பு, டெத் & ரோபோட்களுக்கு இரண்டு அத்தியாயங்களை இயக்கியுள்ளார்.
# ராபர்ட் வாலி

## திரைப்படவியல்

- "ஈதர் டிரிப்ட் தியரி" ( *ஏயோன் ப்ளக்சின்* எட்டாவது அத்தியாயம்) (1995)
- *டிரான்: எழுச்சி* (2012)
- *பேரிக்காய் மற்றும் சிகரெட்டுகள்* (2016)
- "சிமா புளூ" ( *அன்பு, டெத் & ரோபோட்சின்* பதினான்காவது அத்தியாயம், தொகுதி ஒன்று) (2019)
- "அய்சு" ( *காதல், மரணம் & ரோபோட்களின்* இரண்டாவது அத்தியாயம், தொகுதி இரண்டு) (2021)
- "இட்சு அபௌட் டைம்" ( *இன்வின்சிபிள்* பைலட் எபிசோட்) (2021)
- "மெட்டாமார்போசிசு" ( *அபெக்சு லெசெண்ட்சின்* பத்தாவது சீசன், எமர்சென்சின் லோர் டிரெய்லர்) (2021)
# ராபர்ட் வாலி

## விருதுகள்

- பரிந்துரைக்கப்பட்டது: சிறந்த அசைவூட்ட குறும்படத்திற்கான அகாடமி விருது - *பியர் சைடர் மற்றும் சிகரெட்டுகள்*
# டெட்பூல் & வால்வரின்

**டெட்பூல் & வால்வரின்** என்பது 2024 ஆம் ஆண்டு திரைக்கு வந்த அமெரிக்க நாட்டு மீநாயகன் திரைப்படம் ஆகும். இது மார்வெல் வரைகதையில் தோன்றும் டெட்பூல் என்ற கதாபாத்திரத்தை மையமாக வைத்து மார்வெல் ஸ்டுடியோஸ் மற்றும் மாக்ஸிமும் எபர்ட் ஆகிய நிறுவங்கள் இணைந்து தயாரிக்க, வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது மார்வல் திரைப் பிரபஞ்சத்தின் முப்பத்தி நான்காவது திரைப்படமும், டெட்பூல் (2016) மற்றும் டெட்பூல் 2 (2018) ஆகியவற்றின் தொடர்ச்சியாகவும்.  
இந்த படத்தை ரெட் ரீஸ், பால் வெர்னிக்கு, ஜெப் வெல்சு, ரையன் ரெனால்ட்சு மற்றும் சவுன் அடம் இலெவி ஆகியோரின் எழுத்தில், ஷாவன் லெவி என்பவர் இயக்குகிறார். இந்த படத்தில் ரையன் ரெனால்ட்சு, ஹியூ ஜேக்மன். மொரேனா பாக்கரின், பிரியானா ஹில்டெப்ராண்ட் மற்றும் ஜெனிபர் கார்னர் ஆகியோர் நடித்துள்ளார்கள். நடிகர் ஜாக்மேன் ஆகஸ்ட் 2022 இல் எக்ஸ்-மென் படங்களில் இருந்து வால்வரின் பாத்திரத்தை மீண்டும் நடிக்க முடிவு செய்தார், அதைத் தொடர்ந்து 2023 இன் தொடக்கத்தில் கூடுதல் நடிகர்கள் தேர்வு நடந்தது.  
டெட்பூல் & வால்வரின் மார்வெல் திரைப் பிரபஞ்சத்தின் ஐந்தாம் கட்டத்தில் ஒரு பகுதியாக ஜூலை 26, 2024 அன்று அமெரிக்கா மற்றும் உலகளவில் வெளியாகி பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது.
# டெட்பூல் & வால்வரின்

## நடிகர்கள்

- ரையன் ரெனால்ட்சு - டெட்பூல் / வேட் வில்சன்
- ஒரு புத்திசாலித்தனமான நகைச்சுவையான கூலிப்படை, விரைவாக குணமடையும் உடலமைப்பு கொண்டுள்ளார் அத்துடன் வாழ் வீச்சில் மிகவும் தேர்ச்சிபெற்றுள்ளார். இவர் முன்பு புற்றுநோய்க்கு சிகிச்சையளிப்பதற்கான பரிசோதனை மீளுருவாக்கம் மாற்றத்தை மேற்கொண்ட பிறகு, அவரது உடலில் கடுமையான வடுக்கள் மற்றும் உடல் முழுவதும் எரித்து காணப்படும்.
- ஹியூ ஜேக்மன் - வால்வரின்
- விலங்கினத்திற்குரிய நுட்பமான உணர்ச்சிகளும், அதீதமான மாமிச உடல் திறமைகளும், விரல் நடுவில் இருந்து வரக்கூடிய கூர்மையான கத்தி, மிக விரைவாகக் குணப்படுத்திக் கொள்ளும் ஆற்றல் கொண்டவர்.
- எம்மா கொரின் - கசாண்ட்ரா நோவா
- மனதை அறியக்கூடிய மற்றும் கட்டுப்படுத்தும் சக்திகள் கொண்ட வெற்றிடத்தில் உள்ள ஒரு விகாரி, பிற உலகில் சார்லஸ் சேவியரின் இரட்டை சகோதரி.
- மொரேனா பாக்கரின் - வனேசா: வில்சனின் வருங்கால மனைவி
- ராப் டிலானி - பீட்டர் விஸ்டம்
- வில்சனுடன் ஒரு கார் விற்பனையாளர் மற்றும் வில்சனின் எக்சு-போர்சு குழுவின் ஒரு உறுப்பினர்.
- லெஸ்லி உக்காம்சு - பிளிட் ஐ
- வில்சனின் பார்வையற்ற வயதான அறை தோழி.
- ஆரோன் ஸ்டான்போர்ட் - ஜான் அலர்டைஸ் / பைரோ
- வெற்றிடத்தில் உள்ள ஒரு விகாரி, நெருப்பைக் கையாளும் திறனுடன் நோவாவுக்கு கீழ் வேலை செய்கிறார்.
- மத்தேயு மக்பேடியன் - மிஸ்டர். பர்டோஸ்
- டைம் வேரியன்ஸ் அத்தாரிட்டி (டிவிஏ) ஏஜென்ட், எர்த்-10005 இன் மரணத்தை விரைவுபடுத்தும் திட்டத்தை மேற்பார்வையிடும் "டைம் ரிப்பர்" என்ற இயந்திரம், இது காலக்கெடுவைக் கொல்லும். டி.வி.ஏ.வின் தலைவராவதற்கு இதன் மூலம் தன்னை நிரூபிப்பிக்க விரும்புகின்றார்.
- பிரியானா ஹில்டெப்ராண்ட் - நெகாசோனிக் டீனேஜ் வார்ஹெட்
- எக்ஸ்-மென் குழுவின் உறுப்பினர் தனது உடலில் இருந்து அணு வெடிப்புகளை வெடிக்கச் செய்யும்சக்தி கொண்டுள்ளார்.
- ஜெனிபர் கார்னர் - எலெக்ட்ரா
- கிரேக்க வம்சாவளியைச் சேர்ந்த ஒரு கொலையாளி, அவர் ஒரு ஜோடி திரிசூலம் போன்ற கூர்மையான கத்தியை பயன்படுத்துகிறார்.
# டெட்பூல் & வால்வரின்

## உருவாக்கம்

இந்த டெட்பூல் திரைப்படத்தின் மூன்றாவது உருவாக்கம் நவம்பர் 2016 இல் 20ஆம் சென்சுரி பாக்ஸ் நிறுவனத்தால் தொடங்கியது, ஆனால் மார்ச் 2019 இல் இசுடியோவை டிஸ்னி கையகப்படுத்திய பிறகு நிறுத்தி வைக்கப்பட்டது. பின்னர் கதாபாத்திரத்தின் கட்டுப்பாடு மார்வெல் ஸ்டுடியோசுக்கு மாற்றப்பட்டது, இதனால் நடிகர் ரையன் ரெனால்ட்சுடன் ஒரு புதிய படத்தை உருவாக்க வழிவகுத்தது. மேலும் இது டெட்பூலை மார்வல் திரைப் பிரபஞ்சத்துடன் ஒருங்கிணைக்கிறது மற்றும் முந்தைய படங்களின் ஆர்-மதிப்பீட்டைத் தக்கவைத்துக்கொள்ளும் என்று எதிர்பார்க்கப்படுகிறது, அத்துடன் ஆர்-மதிப்பீட்டை பெற்ற முதல் மார்வல் திரைப் பிரபஞ்சத் திரைப்படம் இது என்பது குறிப்பிடத்தக்கது.  
இயக்குநர் சவுன் அடம் இலெவி என்பவர் 2022 ஆம் ஆண்டு மார்ச் மாதம் இப்படத்தை இயக்குவதாகத் தெரியவந்துள்ளது, இதற்கு முன்பு பிரீ காய் மற்றும் தி ஆடம் ப்ராஜெக்ட் (2022) ஆகிய படங்களில் நடிகர் ரையன் ரெனால்ட்சுடன் இணைந்து பணிபுரிந்துள்ளார்.
# டெட்பூல் & வால்வரின்

## நடிகர்களின் தேர்வு

பல ஆண்டுகளாக வால்வரின் பதவியில் இருந்து ஓய்வு பெறுவதற்கான தனது முடிவில் திருப்தியடைந்த ஹியூ ஜேக்மன், ஆகஸ்ட் 2022-ன் நடுப்பகுதியில் மனம் மாறினார், மேலும் நடிகர் ரையன் ரெனால்ட்சுடன் இணைந்து படம் எடுப்பது மிகவும் வேடிக்கையாக இருக்கும் என்று கூறினார். இவர் இந்த படத்தில் நடிப்பது செப்டம்பரில் உறுதிசெய்யப்பட்டது.  
நடிகை ஜெனிபர் கார்னர் என்பவர், டேர்டெவில் (2003) மற்றும் எலெக்ட்ரா (2005) ஆகிய படங்களில் இருந்து 'எலெக்ட்ரா' என்ற தனது பாத்திரத்தில் மீண்டும் நடிக்க தேர்வு செய்யப்பட்டுள்ளார். முந்தைய டெட்பூல் படங்களில் இருந்து வில்சனின் பார்வையற்ற முதியோர் மற்றும் அறை தோழியாக நடித்த நடிகை லெஸ்லி உக்காம்ஸ் மற்றும் வில்சனின் உண்மையான ஓட்டுநராக பணியாற்றும் வில்சனின் அபிமானி மற்றும் டாக்சி ஓட்டுநரான டோபிண்டராக நடிகர் கரண் சோனி என்பவரும் நடித்துள்ளார்.
# டெட்பூல் & வால்வரின்

## படப்பிடிப்பு

மே மாதம் லண்டன் மற்றும் இங்கிலாந்தின் பக்கிங்ஹாம்ஷையரில் உள்ள பைன்வுட் ஸ்டுடியோவில் நார்போக்கில் கூடுதல் படப்பிடிப்புடன் படப்பிடிப்பு தொடங்கியது. ஆனால் 2023 எழுத்தாளர்கள் வேலைநிறுத்தம் காரணமாக இது ஜூலையில் இடைநிறுத்தப்பட்டது, மேலும் வேலைநிறுத்தம் முடிவடைந்ததைத் தொடர்ந்து நவம்பர் இறுதியில் மீண்டும் படப்பிடிப்பு தொடங்கியது.
# டெட்பூல் & வால்வரின்

## இசை

இந்த படத்திற்கு இசையமைப்பாளர் ராப் சைமன்சன் என்பவர் ஸ்ட்ரேஞ்சர் திங்க்ஸ் தொடரின் நான்காவது பருவத்தில் ஷான் லெவியுடன் பணிபுரிந்த பிறகு, படத்தின் இசையமைப்பாளராக ஜூலை 2023 நடுப்பகுதியில் பணியமர்த்தப்பட்டார்.
# டெட்பூல் & வால்வரின்

## வெளியீடு

இந்த படத்தின் வெளியிட்டு திகதி 2024 ஆம் ஆண்டில் செப்டம்பர் 6, நவம்பர் 8, பின்னர் மே 3 போன்று பலமுறை மாற்றப்பட்டு, பின்னர் ஜூலை 26, 2024 அன்று அமெரிக்காவில் வெளியானது. இது மார்வெல் திரைப் பிரபஞ்சத்தின் ஐந்தாம் கட்டத்தில் ஒரு பகுதியாகும்.
# திரு உறந்தைப் பதிற்றுப்பத்து அந்தாதி

**திரு உறந்தைப் பதிற்றுப்பத்து அந்தாதி** (திருவுறந்தைப் பதிற்றுப்பத்தந்தாதி) ஒரு சிற்றிலக்கியம். இதனை இயற்றியவர் சி. **வாஞ்சைலிங்க வைத்தியநாத செட்டியார்**. இது உறையூரிலுள்ள சிவபெருமான் மீது பாடப்பட்டுள்ளது இதனைத் திருத்தவத்துறை நிலக்கிழார் தம்பாச்சியாபிள்ளை தம் பொருட்செலவில் பதிப்பித்துள்ளார்.
# திரு உறந்தைப் பதிற்றுப்பத்து அந்தாதி

## விளக்கம்

"பதிற்றுப்பத்து" என்னும் தொடர் நூறு என்னும் எண்ணிக்கையைக் குறிக்கும். சேரர்களைப் போற்றும் சங்க கால நூல்களில் ஒன்று பதிற்றுப்பத்து. இந்த நூலுக்கு பூவை. கலியாணசுந்தர முதலியார், நாராயண சரவணர், சாமிநாத பிள்ளை, சுப்பிரமணிய பிள்ளை ஆகியோர் பாடிய சிற்றப்புப் பாயிரப் பாடல்கள் உள்ளன. அவை அந்தாதித் தொடையில் அமைந்துள்ளன.
# திரு உறந்தைப் பதிற்றுப்பத்து அந்தாதி

## பாடல் எடுத்துக்காட்டு

<poem>
வண்ணமா மறையோன் முன்னா வானவர்க்கு அரசே போற்றி
வண்ணம் ஆர் அணங்கை ஏந்தும் மாதவன் போல் வருந்தா
வண்ணமா உறந்தை தன்னில் வந்து அடி காட்டி ஆண்ட
வண்ணம் ஓர் ஐந்தும் கொண்ட வள்ளலே போற்றி போற்றி </poem>
# திரு உறந்தைப் பதிற்றுப்பத்து அந்தாதி

## இதனையும் காண்க

பழநிப் பதிற்றுப்பத்து அந்தாதி
# இண்டிகேடோரிடே

**இண்டிகேடோரிடே** (*Indicatoridae*) எனும் பறவைக் குடும்பத்தினைச் சார்ந்த சிற்றினங்கள் **தேன்வழிகாட்டிகள்** (*Honeyguides*) எனப்படுகின்றன. இவை பிசிபார்மெசு வரிசையில் பசாரின் பறவைகளுக்கு நெருக்கமானவை. இவை **குறிகாட்டி பறவைகள்** அல்லது **தேன் பறவைகள்** என்றும் அழைக்கப்படுகின்றன. இருப்பினும் பிந்திய சொல் *புரோடோடிசுகசு* பேரினத்தின் சிற்றினங்களைக் குறிக்கப் பயன்படுத்தப்படுகிறது. இவை பழைய உலக வெப்பமண்டல பரவலைக் கொண்டுள்ளன. ஆப்பிரிக்காவில் அதிக எண்ணிக்கையிலான சிற்றினங்களும் ஆசியாவில் இரண்டு சிற்றினங்களும் வாழ்கின்றன. இந்த பறவைகள் மனிதர்களுடனான தொடர்புகளினால் மிகவும் பிரபலமானவை. தேன்வழிகாட்டிகளாக இப்பேரினத்தில் ஒன்று அல்லது இரண்டு சிற்றினங்கள் மட்டுமே அறியப்பட்டுள்ளன. இதன் மூலம் இப்பேரினச் சிற்றினங்கள் அனைத்தும் தேன்வழிகாட்டி எனப் பெயரிடப்பட்டுள்ளன. இவை மனிதர்களை (ஆனால், பிரபலமான கூற்றுகளுக்கு மாறாக, தேன் வளைக்கரடி அல்ல) நேரடியாகத் தேன் கூடுகள் இருக்கும் இடங்களுக்கு இட்டுச் செல்லும். மனிதர்களால் வேட்டையாடப்படும் தேன் கூடுகளின் எஞ்சியிருக்கும் தேன் கூட்டின் மெழுகுகளை இவை உண்ணுகின்றன.
# இண்டிகேடோரிடே

## விளக்கம்

பெரும்பாலான தேன் வழிகாட்டிகள் மந்தமான நிறத்தில் உள்ளன, இருப்பினும் சிலவற்றில் இறகுகளில் பிரகாசமான மஞ்சள் நிறம் இருக்கும். அனைத்திற்கும் வெளிர் வால் இறகுகள் உள்ளன. அனைத்து ஆப்பிரிக்கச் சிற்றினங்களிலும் இவை வெண் நிறத்திலிருக்கும். சராசரியாக என்ற அளவில், உடல் எடையின் அடிப்படையில் மிகச்சிறிய சிற்றினமாகப் பச்சை-முதுகுத் தேன் வழிகாட்டியாகத் தோன்றுகிறது. இதன் நீளம் சராசரியாக ஆக உள்ளது (காசினின் தேன்வழிகாட்டி). எடையின் அடிப்படையில் மிகப்பெரிய சிற்றினமாக யாழ் வால் தேன்வழிகாட்டி உள்ளது. இதன் எடை ஆகும். நீளத்தின் அடிப்படையில் பெரும் தேனி வழிகாட்டி ஆகும்.  
மெழுகினை உண்ணும் ஒரு சில உயிரிகளில் இவையும் அடங்கும். மெழுகினைச் சுரக்கும் *புரோடோடிசுகசு* பேரினத்தில் உள்ள பூச்சிகளின் மெழுகு மற்றும் *மெலிக்னோமோன்* பேரின பூச்சிகள் சுரக்கும் குறைந்த அளவிலான மெழுகுகளை இவை உண்ணும். இவை மெழுகுப்புழு, *கெலேரியா மெல்லோனெல்லாவின்* இளம் உயிரிகளையும் தேனீக் கூட்டங்கள் மற்றும் பறக்கும் மற்றும் ஊர்ந்து செல்லும் பூச்சிகள், சிலந்திகள் மற்றும் எப்போதாவது பழங்களையும் உணவாக உண்ணுகின்றன. பல சிற்றினங்கள் இணைந்து இறைத் தேடுகின்றன.
# இண்டிகேடோரிடே

## நடத்தை

### வழிகாட்டுதல்

தேனீ வழிகாட்டிகள் ஒன்று அல்லது இரண்டு இனங்களில் காணப்படும் குறிப்பிடத்தக்கப் பழக்கத்தினால் அறியப்பட்டது. இவை மனிதர்களைத் தேன் உள்ள தேன் கூட்டினை நோக்கி மனிதர்களை வழிநடத்துகிறது. மனிதர்கள் தேன் கூட்டிலிருந்து தேனை எடுத்தவுடன் மீதமுள்ள தேனடையில் உள்ள இளம் உயிரிகள் மற்றும் மெழுகுகளை இப்பறவைகள் உண்ணும். இந்த நடத்தை பெரும் தேன்வழிகாட்டி பறவையில் ஆய்வு செய்யப்பட்ட. சில ஆய்வாளர்கள் (பிரைட்மேனைத் தொடர்ந்து, 1955) இது செதில்-தொண்டை வழி காட்டியிலும் நிகழ்கிறது என்று கூறுகின்றனர். ஆனால் இக்கருத்தில் மற்றவர்கள் உடன்படவில்லை. வடக்கு தான்சானியாவில், ஹட்ஸா வேட்டையாடுபவர்களுடன் தேன் வழிகாட்டிகள் கூட்டாளிகளாக இருக்கின்றன. மேலும் பறவைகளின் உதவியானது தேன் கூடுகளைக் கண்டுபிடிப்பதில் தேன்-வேட்டைக்காரர்களின் விகிதத்தை 560% அதிகரிப்பதாக உள்ளது. மேலும் தேனீ வழிகாட்டிகள் இல்லாமல் தேன் வேட்டைக்காரர்களால் அறியப்படும் கூடுகளை விட தேன் அதிகமாக உள்ள கூடுகளுக்கு இப்பறவைகள் அழைத்துச் செல்வது குறிப்பிடத்தக்கது. மனித-தேன் வழிகாட்டி உறவின் பெரும்பாலான சித்தரிப்புகளுக்கு மாறாக, ஹட்சா பழங்குடி, தேன் வழிகாட்டிகளின் மெழுகுத் தேவையினைப் பூர்த்தி செய்யாமல் பறவைகளைப் பசியுடன் வைத்திருக்கும் நோக்கத்திற்காகத் தேன் கூட்டை மறைத்து, புதைத்து, எரித்துவிடுகின்றனர். இதன் மூலம் இப்பறவைகள் மெழுகிற்காக மீண்டும் மீண்டும் இவர்களுக்கு வழிகாட்டுகின்றன.  
இந்தப் பறவைக் குடும்பத்தின் பெரும்பாலான பறவைகள் மெழுகு தேடலில் மனிதர்களுக்கு வழிகாட்டியாகச் செயல்படாத போதிலும் இவை "தேன வழிகாட்டிகள்" என்றே அழைக்கப்படுகின்றன.
# இண்டிகேடோரிடே

## நடத்தை

### இனப்பெருக்கம்

*இண்டிகேட்டர்* மற்றும் *புரோடோடிசுகசு* பேரினத்தில் உள்ள எட்டு சிற்றினங்களின் இனப்பெருக்க நடத்தை அறியப்பட்டுள்ளது. இவை அனைத்தும் அடைகாக்கும் ஒட்டுண்ணிகள் ஆகும், அவை ஒரு முட்டையை மற்றொரு இனத்தின் கூட்டில் இடுகின்றன, 5-7 நாட்களுக்குள் சுமார் ஐந்து தொடர் முட்டைகளை இடுகின்றன. பெரும்பாலான ஓட்டை-கூடு இனங்கள், பெரும்பாலும் தொடர்புடைய பார்பெட்கள் மற்றும் மரங்கொத்திகள், ஆனால் *புரோடோடிஸ்கசு* வெண்கண் மற்றும் கதிர்க்குருவி போன்றவற்றின் கோப்பை-கூடுகளை ஒட்டுண்ணிகளாக மாற்றுகிறது. தேன் வழிகாட்டியின் குஞ்சுகள் தங்கள் புரவலன்களின் குஞ்சுகளைக் கூடுகளிலிருந்து வெளியேற்றுவதாக அறியப்படுகிறது. இவற்றின் அலகுகளில் ஊசி போன்ற கூர்மையான கொக்கிகள் உள்ளன. இதன் மூலம் இவை புரவலன்களின் முட்டைகளைத் துளையிடும் அல்லது குஞ்சுகளைக் கொல்லும்.  
ஆப்பிரிக்கத் தேன் வழிகாட்டிப் பறவைகள் மற்ற தேன்-உண்ணும் பறவைச் சிற்றினங்களின் நிலக்கூடுகளில் முட்டையிடுகின்றன. தேன் வழிகாட்டி முட்டையிலிருந்து குஞ்சுகள் பொரித்தவுடன் கூடுகளில் இருக்கும் பிற குஞ்சுகளை தன்னுடைய ஊசி போன்ற அலகினைப் பயன்படுத்திக் கொன்றுவிடுகின்றன. இதன் மூலம் தன்னுடைய வளர்ச்சியினை உறுதிப்படுத்திக் கொள்கின்றன.  
-
# எல்தோசு பால்

**எல்தோசு பால்** (*Eldhose Paul*) இந்தியாவைச் சேர்ந்த ஒரு தடகள வீரராவார். 1996 ஆம் ஆண்டு நவம்பர் மாதம் 7 ஆம் தேதியன்று இவர் பிறந்தார். கேரளாவிலுள்ள எர்ணாகுளம் மாவட்டத்தின் கோதமங்களத்திலுள்ள மார் அத்தனாசியசு கல்லூரியில் படித்தார். இந்தியாவின் சார்பாக மும்முறை தாண்டுதல் போட்டிகளில் பங்கேற்று விளையாடுகிறார். 2022 ஆம் ஆண்டு நடைபெற்ற உலக தடகள வெற்றியாளர் போட்டியில் மும்முறை தாண்டுதல் இறுதிப் போட்டிக்குத் தகுதி பெற்ற முதல் இந்தியர் என்ற பெருமையைப் பெற்றார். 2022 ஆம் ஆண்டு நடைபெற்ற பொதுநலவாய விளையாட்டுப் போட்டிகளில், ஆண்களுக்கான மும்முறை தாண்டுதல் போட்டியில் தங்கப் பதக்கம் வென்ற முதல் இந்தியர் என்ற பெருமையையும் பெற்றார். இப்போட்டியில் இவர் தாண்டிய 17.03 மீட்டர் தொலைவே இவரது தனிப்பட்ட சிறந்த சாதனையாகும். 2023 ஆம் ஆண்டு புடாபெசுட்டு நகரத்தில் நடைபெற்ற உலக தடகள வெற்றியாளர் போட்டிகளில் இவர் பங்கேற்றார். இப்போட்டியில் 15.59 மீட்டர்கள் தாண்டி 17 ஆவது இடத்தைப் பிடித்தார்.
# எரிக்கு பிரபாகர்

**எரிக்கு பிரபாகர்** (Eric Prabhakar) இந்தியாவைச் சேர்ந்த ஒரு தடகள விளையாட்டு வீரராவார். 1925 ஆம் ஆண்டு பிப்ரவரி மாதம் 23 ஆம் தேதியன்று இவர் பிறந்தார். தமிழ்நாட்டின் சென்னையைச் சேர்ந்த இவர் 100 மீ ஓட்டப்பந்தயங்களில் இந்தியாவின் சார்பாக இவர் விளையாடினார். 1948 ஆம் ஆண்டு நடைபெற்ற கோடைகால ஒலிம்பிக்கில் ஆண்களுக்கான 100 மீட்டர் போட்டியில் பங்கேற்று காலிறுதிக்கு வந்தார். ஆக்சுபோர்டு பல்கலைக் கழகத்தில் உரோட்சு நிதியுதவி பெற்று முதுகலைப் பட்டம் படித்த அறிஞராகவும் இவர் அறியப்படுகிறார். பர்மா- ஆயில் நிறுவனம் மற்றும் யுனெசுகோ நிறுவனம் ஆகியவற்றில் பணிபுரிந்தார், மேலும் இந்தியாவில் ஒரு தீவிர விளையாட்டு நிர்வாகியாகவும் இருந்தார்.
# எரிக்கு பிரபாகர்

## தனிப்பட்ட வாழ்க்கை

எரிக்கு பிரபாகர் 1925 ஆம் ஆண்டு பிப்ரவரி மாதம் 23 ஆம் தேதியன்று , விளையாட்டு மற்றும் கல்வித் துறையில் சாதனைகளுக்காக குறிப்பிடப்பட்ட ஒரு குடும்பத்தில் இவர் பிறந்தார். அவரது சகோதரர், ஈ.சி.பி பிரபாகர், துடுப்பாட்டம், வளைதடி பந்தாட்டம் மற்றும் தென்னிசு போட்டி ஆகியவற்றில் மாநிலத்தை பிரதிநிதித்துவப்படுத்தியுள்ளார். உயர் தரமதிப்பீடு பெற்ற ஓர் அதிகாரியாகவும் இருந்தார்.  
சரோ என்ற பெண்ணை எரிக் பிரபாகர் மணந்தார். தம்பதியருக்கு தேவ், சதி மற்றும் ஜெய் ஆகிய மூன்று மகன்கள் உள்ளனர். 2011 ஆம் ஆண்டு செப்டம்பர் மாதம் 10 ஆம் தேதியன்று இவர் இறந்தார்.
# எரிக்கு பிரபாகர்

## தொழில்

பொருளாதாரத்தில் பட்டம் பெற்ற பிறகு, எரிக்கு பிரபாகர் இந்திய நிர்வாக சேவையில் நுழைவதற்கான வாய்ப்பைப் பெற்றார்.
# எரிக்கு பிரபாகர்

## போட்டிகள்

| இந்தியாவிற்காக பங்கேற்கிறார் |  |  |  |  |  |  |
| --- | --- | --- | --- | --- | --- | --- |
| 1948 | 1948 கோடைகால ஒலிம்பிக்கு | இங்கிலாந்து, இலண்டன் | 6 ஆவது, கியூ எப் 4 | 100 மீட்டர் | ஆண்கள் தடகளம் 100 மீட்டர் | } |
# இருபீனைல் அலனைன்

**இருபீனைல் அலனைன்** (*Diphenylalanine*) என்பது அலனைன் மற்றும் பீனைலலனைன் ஆகிய இரண்டு அமினோ அமிலங்களைப் போன்ற இயற்கைக்கு மாறான அமினோ அமிலத்தை விவரிக்க பயன்படுத்தப்பட்டது. C<sub>15</sub>H<sub>15</sub>NO<sub>2</sub> என்ற மூலக்கூற்று வாய்ப்பாட்டால் அடையாளப்படுத்தப்படுகிறது. சில நொதிகளைத் தடுக்கும் திறன் கொண்ட போலிபெப்டைடு ஒப்புமைகளின் தயாரிப்பிற்காகப் இச்சேர்மம் பயன்படுத்தப்படுகிறது. நாற்தொகுதி மைய ஆக்சசோலிடினோன் வழிப்பெறுதியான 3,3-இருபீனைல்புரோப்பனாயிக் அமிலத்தை மின்னணுகவர் அமீனேற்ற வினைக்கு உட்படுத்தி இச்சேர்மத்தின் தனித்தனியான ஆடியெதிர் உருக்களை தயாரிக்க இயலும்.  
இருபீனைலலனைன் சேர்மத்தின் வரலாற்றுப் பயன்பாடு பீனைலலனைனின் இருபெப்டைடைக் குறிக்கிறது.
# கேரலு சட்டமன்றத் தொகுதி

**கேரலு சட்டமன்றத் தொகுதி** *Kheralu Assembly constituency* (தொகுதி வரிசை எண்:20) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி மெக்சனா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *சர்தர்பாய் ஷமல்பாய் சவுத்ரி* ஆவார்.
# கேரலு சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. அட்லாசனா தாலுகா
1. கேரலு தாலுகா
1. வாட்நகர் தாலுகா (பகுதி) கிராமங்கள் - சிபோர், கர்சன்புரா, கடாசனா, தபு, அசுபா, வக்தாபூர், கணேசுபுரா, உந்தனி, கான்பூர், சர்னா, சம்பா, நவபுரா, சுல்தான்பூர், சாக்பூர் (வாட்), உந்தை, வலசனா, வாக்டி (சூனி), வகாதி (நவி). ), சோபாசன், பிபால்தார், கர்பதியா, சபல்பூர், ராஜ்பூர் (வாட்), மிர்சாபூர்.
# கேரலு சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2007 | பாரத்சிங்ஜி சங்கர்ஜி தாபி | பாரதிய ஜனதா கட்சி |
| 2012 |  |  |
| 2017 |  |  |
| 2017 (இடைத்தேர்தல்) | அஜமல்ஜி தாக்கூர் |  |
| 2022 | சர்தர்பாய் ஷமல்பாய் சவுத்ரி | } |
# உஞ்சா சட்டமன்றத் தொகுதி

**உஞ்சா சட்டமன்றத் தொகுதி** *Unjha Assembly constituency* (தொகுதி வரிசை எண்:21) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி மெக்சனா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *படேல் கிரித்குமார் கேசவ்லால் (கே கே படேல்) * ஆவார்.
# உஞ்சா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. உஞ்சா தாலுகா
1. வாட்நகர் தாலுகா (பகுதி) கிராமங்கள் - ஜஸ்கா, சுந்தியா, ஹாஜிபூர், ஷேக்பூர் (கே), பதர்பூர், மோலிபூர், சுலிபூர், கெசிம்பா, ஜகாபுரா, பாஜ்புரா, பாபிபுரா, கடோடா, கமால்பூர், மாலேக்பூர், சந்த்பூர், ஷேக்பூர் (வாட்), கஹிபூர், சபாலியா, டிரான்ஸ்வாட் , வத்நகர் (எம்).
# உஞ்சா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பிளர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2007 | நாராயண்பாய் படேல் | பாரதிய ஜனதா கட்சி |
| 2012 |  |  |
| 2017 | ஆஷா படேல் | இந்திய தேசிய காங்கிரசு |
| 2019 (இடைத்தேர்தல்) | பாரதிய ஜனதா கட்சி |  |
| 2022 | படேல் கிரித்குமார் கேசவ்லால் (கே கே படேல்) | } |